
	Joniškio miesto I tvenkinio būklės gerinimas Nr. VP3-1.4-AM-04-R-61-009

	Veiksmų programa:
	2007-2013 metų Sanglaudos skatinimo veiksmų programa

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2010

	
	veiklų pabaiga:
	2013

	Projekto vertė:
	254.635,89 Eur

	Finansavimo šaltiniai:
	Europos Sąjungos struktūrinių fondų, Joniškio rajono savivaldybės biudžeto lėšos

	Projekto aprašymas:
	Projektas „Joniškio miesto I tvenkinio būklės gerinimas“ inicijuotas identifikavus šias problemas: 1) tvenkinio seklėjimas-uždumblėjimas; 2) tvenkinio priekrantės ir litoralės užžėlimas vandens augmenija, makrofitais (nendrės, švendrai, lūgnės, elodėjos ir kt); 3) prasta būklė vandens telkinio pakrantės (apsauginių juostų ir zonų). Šiuo metu telkinio vandens sistema nėra geros ekologinės būklės, telkinys uždumblėjęs, pažeisti jo krantai. Tai riboja teritorijos panaudojimą turizmui ir rekreacijai, kenkia natūralių ekosistemų egzistavimui. Sidabros upė, ant kurios yra įrengtas Joniškio miesto I tvenkinys, yra įtraukta į rizikos vandens telkinių sąrašą, patvirtintą Aplinkos apsaugos agentūros direktoriaus 2008 m. spalio 31 d. įsakymu Nr. AV-183. Projekto tikslas - prisidėti prie Joniškio rajono vandens telkinių ekologinės būklės gerinimo. Projekto dėka siekiama atlikti biogeninių medžiagų pašalinimą iš vandens telkinio ekosistemos, šalinant su šaknimis pakrančių makrofitus (nendres, švendrus ir kt.) bei telkinio dumblą (sapropelį), turintį daug biogeninių medžiagų. Taip pat planuojama atlikti vandens telkinio pakrančių (apsauginių juostų ir zonų) gamtosauginį tvarkymą. Tikslinės projekto grupės: Joniškio miesto gyventojai (10889), kurie gyvens švaresnėje ir saugesnėje aplinkoje. Miesto lankytojai iš Lietuvos ir kitų šalių (apie 10000 per metus). Geresnė vandens telkinių ekologinė būklė prisidės prie Joniškio miesto patrauklumo padidinimo ir turistų pritraukimo. Tikslinių grupių narių poreikis - švarūs miesto vandens telkiniai su sutvarkytomis pakrantėmis.

